Title: Садржај
Course: HSU-UM-Serbisch > Section: Загађење животне средине

Заштита животне средине кроз превенцију отпада.

Људи живе у складу са стварима које су изумели и ресурсима које природа нуди. Шта се дешава када људи ове ресурсе злоупотребе и загаде животну средину? Погледај слику и разговарај са твојим другом о томе шта је приказано на њој.

Загађење животне средине

Шта значи загађење животне средине?

Под загађењем животне средине подразумева се било који начин загађења природе, на пример уношењем загађивача: издувних гасова, отпада, смећа или чак нуклеарно зрачење. У неким случајевима бука и загађење светлости такође спадају у загађење животне средине. Загађивачи утичу на живе организме и чине животну средину небезбедном и не пружају услове за одржавање живота.

Главне врсте загажења су загађење воде, загађење ваздуха и загађење земљишта. Они су описани на следећим страницама.

Загађење воде

Водене површине као што су реке и језера могу бити загађене хемијским загађивачима пластиком или другим отпадом. Главни загађивачи у води су различите хемикалије (на пример пољопривредни пестициди), као и канализација, инфективни агенси, нафта, па чак и радиоктивне супстанце. Ове штетне материје долазе из приватних домаћинстава, пољопривреде и индустрије.

Ова контаминација може утицати на воду за пиће и бити опасна по здравље. Велики проблем у океанима је микропластика која угрожава рибе и друге морске оживотиње.

Рад са партнером.

Погледајте слику! Шта је приказано на слици? Напиши у своју свеску кључне речи!

Информациони текст пластични отпад

Прочитај текст и потражи непознате речи у речнику (онлеин).

Пластични отпад загађује животну средину

Према подацима стручњака, ако се производња пластике драстично не смањи, за 30 година на земљи ће бити 12 милиона тона пластичног отпада. Сада се годишње произведе око 380 милиона тона пластике. Међутим само се око 20 % рециклира или спаљује. Остатак око 80 % завршава на депонијама и у животној средини

Сунчева светлост утиче да се пластика разгради на ситне честице, такозване микропластичне честице. Ова микропластика улази у наше воде а самим тим и у наш ланац исхране. Још није истражено колико микропластика утиче на људе и животну средину.

Пошто се пластика користи у скоро свим областима, сигурно не можемо потпуно без ње. Али оно што би имало смисла је драстично смањење производње пластике и повећање рециклаже.

Речник - вежба

learningapps.org: Cookies

Одговори на питанња везана за текст

Преузми ПДФ датотеку и уради задатке. Сачувај датотеку на рачунару. Анализираћемо резултате на  часу.

Преузми ПДФ датотеку (PDF, 205kB)

Збирка идеја

Како можемо смањити потрошњу пластике?

Сакупите 10 предлога у групи и унесите их на Вики!

Загађење земљишта, пример дивље депоније

Загађење земљишта може се дефинисати као присуство или унос органских или неорганских загађивача у земљиште.

Пример загађења животне средине приказан је у следећем чланку "Дивља депонија". Прочитај чланак у новинама и уради задатке.

Дивља депонија представља велике трошкове.

На следећем линку наћи ћеш чланак и  задатке у PDF формату:

- Радни лист за штампање и обраду. (PDF, 399kB)
- Радни лист у дигиталном формату. (PDF, 1240kB)

Исти задаци само у интерактивном облику налазе се под тачкама 4.1 - 4.3.

Питања о тексту.

learningapps.org: Cookies

Текст са празнинама

learningapps.org: Cookies

Дискусија

Дискутуј у својој групи о следећим питањима и упишите своје одговоре на Вики:

1. Зашто постоје казне да би се одржао ред у Немачкој?
2. Да ли сматрате да су такве казне правилне? Образложите свој одговор.
3. Да ли познајете у свом крају места, зграде или локације које су често загађене? Које? (Можете овде додати и фотографију.)

Загађење ваздуха

Загађење ваздуха означава присуство штетних загађивача у ваздуху који могу штетити животној средини и здрављу људи. Међу овим загађивачима су на пример: дим, чађ, прашина, испусти, паре и хемијске супстанце.

Настанак штетних супстанци може бити вештачки, као на пример емисије изазване људским активностима попут фабрика, аутомобила или авиона, али могу постојати и природни узроци као што су ерупције вулкана или дим који се издиже због шумских пожара.

Штетне супстанце у ваздуху могу, у зависности од врсте супстанце и њене присутне количине, утицати на људско здравље. Загађење може довести до оболења респираторног система.

Загађење ваздуха такође може негативно утицати на раст биљака.

Извори и последице

learningapps.org: Cookies

Последице загађења животне средине.

Штетна деловања по животну средину штете околини нарушавају или уништавају екосистеме и као последицу тога, доводе до тога да човек уништава свој сопствени опстанак на земљи.

Утицај на човека:

Загађење животне средине може утицати на здравље људи на пример настају: болести дисајних путева, астма, алергије, иритације очију, као и неки неуролошки и психички проблеми који се могу дугорочно манифестовати.

Утицај на биљке:

Загађење животне средине може довести до тога да увену због суше, а биљке могу и усисавати штетне материје из ваздуха и воде.

Последице на животиње:

Загађена вода може довести до изумирања морских организама и риба. Такође, друге врсте су угрожене изумирањем због загађења животне средине.

Утицај на животну средину:

Загађење животне средине може изазвати значајан пораст температуре и као резултат тога: сушу и формирање пустиња. Високе температуре такође изазивају отапање леда на половима и умирање морских организама који живе тамо, јер отапање леда изазива пораст нивоа мора.

Промене климе такође изазиба бројне еколошке катастрофе, као што су поплаве, које су резултат повећаних количина кише у неким областима.

Глобални утицаји се виде у уништењу озонског омотача и загађење океана.

Узроци и последице.

На овој Вики страници ћеш наћи преглед узрока и последица загађења животне средине. Разговарајте са својим школским другарицама и друговима и допуните табелу.